TRUE เล็งออกหุ้นกู้ 4 ชุด คาดเปิดขายกลางก.พ.64 ชูดอกเบี้ย 3.30-4.60%
TRUE เล็งออกหุ้นกู้ 4 ชุด คาดขายกลางก.พ.64 ชูดอกเบี้ย 3.30-4.60% ระดมทุนจ่ายค่าอนุญาตคลื่นความถี่-รองรับการเติบโตด้านบริการดิจิทัล
TRUE เล็งออกหุ้นกู้ 4 ชุด คาดขายกลางก.พ.64 ชูดอกเบี้ย 3.30-4.60% ระดมทุนจ่ายค่าอนุญาตคลื่นความถี่-รองรับการเติบโตด้านบริการดิจิทัล
5 ม.ค. 2564

นางสาวยุภา ลีวงศ์เจริญ หัวหน้าคณะผู้บริหารกลุ่ม ด้านการเงิน บริษัท ทรู คอร์ปอเรชั่น จำกัด (มหาชน) หรือ TRUE เปิดเผยว่า บริษัทยื่นแบบแสดงรายการข้อมูลการเสนอขายหลักทรัพย์ ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ครั้งที่ 1/2564 เสนอขายต่อผู้ลงทุนทั่วไป (Public Offering) เพื่อนำเงินไปใช้ชำระคืนหนี้หุ้นกู้ที่จะครบกำหนดของบริษัทฯและบริษัทย่อย และชำระค่าใบอนุญาตให้ใช้คลื่นความถี่ ตลอดจนรองรับการเติบโตของบริการดิจิทัลที่จะเสริมการเติบโตของบริษัทฯได้อย่างก้าวกระโดด  โดยคาดว่าจะสามารถเปิดจองซื้อกลางเดือน ก.พ.2564
โดยหุ้นกู้ดังกล่าวเป็นชนิดระบุชื่อผู้ถือ ประเภทไม่ด้อยสิทธิ ไม่มีประกัน และมีผู้แทนผู้ถือหุ้นกู้  จ่ายดอกเบี้ยทุก 3 เดือนตลอดอายุหุ้นกู้ จำนวนจองซื้อขั้นต่ำ 100,000 บาทและทวีคูณครั้งละ 100,000 บาท โดยบริษัทและหุ้นกู้ของบริษัทได้รับการจัดอันดับความน่าเชื่อถือในระดับ BBB+ แนวโน้มอันดับเครดิต “คงที่” โดยบริษัท ทริสเรทติ้ง จำกัด เมื่อวันที่ 1 ธันวาคม 2563
เตรียมเสนอขายให้แก่ผู้ลงทุนทั่วไป(Public Offering)  จำนวน 4 ชุด ดังนี้
ทั้งนี้ บริษัทอยู่ระหว่างการยื่นแบบแสดงรายการข้อมูล และร่างหนังสือชี้ชวนซึ่งยังไม่มีผลบังคับใช้ เนื่องจากอยู่ระหว่างการพิจารณาของสำนักงาน ก.ล.ต.